== Baggrund ==
Kissinger blev født i en [[jøder|jødisk]] familie i [[Fürth]] i [[Bayern]]. I 1938 flygtede hans familie til [[New York]] i [[USA]] på grund af [[nazisme|nazisternes]] [[Jøder#Holocaust|jødeforfølgelser]] i [[Tyskland]]. Kissinger blev amerikansk [[statsborger]] den 19. juni 1943 og blev samme år indkaldt til [[United States Army]] som militærtolk. I [[Slaget om Ardennerne]] i 1944 meldte han sig som frivillig til farlige opgaver ved fronten. Han var fra slutningen af krigen til 1947 udnævnt som administrator for flere byer i [[Bayern]], hvor han havde til opgave at gennemføre en "afnazificering".<ref name="Nekro">[Niels Ivar Larsen: ''Kissinger var Nixon-tidens største politiske rockstjerne''], Nekrolog i Information, 1. december 2023, sektion "Samfund", s.10</ref>
Filosofi Politik Hundredårige Samfund Kultur